Video: Pronkdraf het almal in vervoeringŉ Fiksheidsprogram wat in 1989 ontwikkel is en deur perde geïnspireer is, het ŉ sensasie op die internet veroorsaak – in 2013. Dié video, deur die 61-jarige Joanna Rohrback, ŉ maatskaplike werker, kombineer “kragstap” met enkelgewigte en galop-bewegings en word ‘pronkdraf’ (prancercise) genoem. Die vyf minuutlange lae-impakroetine is gebaseer op die “ritmiese manier” waarop perde beweeg. Rohrback se oefenvideo, wat talle aanvanklik vir ŉ toneelstuk van Saturday Night Live aangesien het, het reeds meer as 6 miljoen kykers op YouTube gelok.